laion/Wikipedia-Exotic huggingface dataset:
გურული

ვიკისაწყობში არის გვერდი თემაზე: გურული საკუთარი სახელი გურული შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე გურული — ფეხბურთელი გია გურული — ფეხბურთელი, მწვრთნელი გიორგი გურული — ფეხბურთელი ვახტანგ გურული — ისტორიკოსი ზაქარია გურული — პოლიტიკოსი კობა გურული — ოქრომჭედელი, მოქანდაკე ლაშა გურული — მოკრივე (დ. 1996) ლაშა გურული — სამბისტი (დ. 1989) ქრისტეფორე გურული — მართლმადიდებელი წმინდანი
გუსტავ ლომბარდი

გუსტავ ლომბარდი (დ. 10 აპრილი, 1895 — გ. 18 სექტემბერი, 1992) — სს-ის ბრიგადენფიურერი (გენერალი), რომელიც მოღვაწეობდა მეორე მსოფლიო ომის დროს. მეორე მსოფლიო ომის დროს იგი მეთაურობდა სს-ის კავალერიის მე-8 დივიზია ფლორიან გაიერს და სს-ის 31-ე მოხალისეთა გრენადურ დივიზიას. გუსტავი ასევე არის რაინდის ჯვარის ორდენის კავალერი. 1945 წელს გუსტავი დააპატიმრეს საბჭოელებმა, ხოლო 1947 წელს მიესაჯა 25 წლით თავისუფლების აღკვეთა, თუმცა 1955 წელს გერმანიის ფედერაციული რესპუბლიკის ბუნდესკანცლერის კონრად ადენაუერის ამნისტია შეეხო და გაათავისუფლეს. იმავე ბრალდებით იგი გაასამართლეს გერმანიაშიც და უდანაშაულოდ სცნეს. ლომბარდი მუშაობდა მიუნხენში, სადაზღვევო კომპანია Allianz-ში, გარდაიცვალა მიულდორფში 97 წლის ასაკში. გუსტავ ლომბარდი - ინფორმაცია
იმამზადე ჰალილ-ფაშა

იმამზადე ჰალილ-ფაშა (თურქ. İmamzade Halil Paşa) — ოსმალეთის იმპერიის დიდი ვეზირი. თანამდებობა ეკავა სულთან მეჰმედ I-ის დროს (1406-1413 წწ.). მისი შვილი ქოჯა მეჰმედ ნიზამუდინ-ფაშა ასევე იყო დიდი ვეზირი 1429-1439 წწ. İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971
ამასიალი ბაიაზიდ-ფაშა

ამასიალი ბაიაზიდ-ფაშა (თურქ. Amasyalı Beyazid Pasha) — ოსმალეთის იმპერიის დიდი ვეზირი. თანამდებობა ეკავა სულთნების მეჰმედ I-ისა და მურად II-ის დროს (1413-1421 წწ.). დაიბადა ამასიაში და მისი სახელი „Amasyalı “ თურქულად ნიშნავს „ამასიელს“. გარდაიცვალა 1421 წელს, მურად II-ის კორონაციიდან ორ თვეში. İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971
სატუ-მარეს ჟუდეცი

სატუ-მარეს ჟუდეცი (რუმ. Judeţul Satu Mare) — ჟუდეცი ჩრდილო-დასავლეთ რუმინეთში. მოქცეულია შუა დუნაის დაბლობის, ნაწილობრივ აღმოსავლეთ კარპატებისა და დასავლეთ რუმინეთის მთების ფარგლებში. ფართობი 4418 კმ², მოსახლეობა 329 079 ადამიანი (2011). ადმინისტრაციული ცენტრი ქალაქი სატუ-მარე. რუმინეთის ჟუდეცები სატუ-მარეს ჟუდეცი — ოფიციალური საიტი (რუმინული)
ჩანდარლი იბრაჰიმ-ფაშა

ჩანდარლი იბრაჰიმ-ფაშა (თურქ. Çandarlı İbrahim Paşa)— ოსმალეთის იმპერიის დიდი ვეზირი 1421-1429 წლებში. თანამდებობა ეკავა სულთან მურად II-ის დროს. განეკუთვნება ცნობილი ჩანდარლების ოჯახს. İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971
სელაჟის ჟუდეცი

სელაჟის ჟუდეცი (რუმ. Judeţul Sălaj) — ჟუდეცი რუმინეთში, ტრანსილვანიის ისტორიულ ოლქში. ფართობი 3864 კმ², მოსახლეობა 217 895 ადამიანი (2011). ადმინისტრაციული ცენტრი ქალაქი ზალეუ. დასავლეთით ესაზღვრება ბიჰორის ჟუდეცი, ჩრდილოეთით მარამურეშისა და სატუ-მარეს ჟუდეცები, სამხრეთ-აღმოსავლეთით კლუჟის ჟუდეცი. რუმინეთის ჟუდეცები სელაჟის ჟუდეცი — ოფიციალური საიტი (რუმინული)
იალომიცის ჟუდეცი

იალომიცის ჟუდეცი (რუმ. Judeţul Ialomiţa) — ჟუდეცი სამხრეთ-აღმოსავლეთ რუმინეთში, ვლახეთის ისტორიულ ოლქში. მოქცეულია მდინარე იალომიცის აუზის ფარგლებში. ფართობი 4453 კმ², მოსახლეობა 258 669 ადამიანი (2011). ადმინისტრაციული ცენტრი ქალაქი სლობოზია. აღმოსავლეთით ესაზღვრება კონსტანცის ჟუდეცი, დასავლეთით ილფოვის ჟუდეცი, ჩრდილოეთით ბრეილის, ბუზეუსა და პრაჰოვის ჟუდეცები, სამხრეთით კელერაშის ჟუდეცი. რუმინეთის ჟუდეცები იალომიცის ჟუდეცი — ოფიციალური საიტი (რუმინული)
იასის ჟუდეცი

იასის ჟუდეცი (რუმ. Judeţul Iaşi) — ჟუდეცი აღმოსავლეთ რუმინეთში, მოლდოვის ისტორიულ ოლქში. ტერიტორია გაშლილია დაბლობზე. ფართობი 5476 კმ², მოსახლეობა 723 553 ადამიანი (2011). ადმინისტრაციული ცენტრი ქალაქი იასი. დასავლეთით ესაზღვრება ნიამცის ჟუდეცი, ჩრდილოეთით — ბოტოშანისა და სუჩავის ჟუდეცები, სამხრეთით — ვასლუის ჟუდეცი, აღმოსავლეთით — მოლდოვის უნგენის რაიონი. რუმინეთის ჟუდეცები იასის ჟუდეცი — ოფიციალური საიტი დაარქივებული 2007-10-31 საიტზე Wayback Machine. (რუმინული)
ილფოვის ჟუდეცი

ილფოვის ჟუდეცი (რუმ. Judeţul Ilfov) — ჟუდეცი სამხრეთ რუმინეთში, ვლახეთის ისტორიულ ოლქში. მოქცეულია ქვემო დუნაის ვაკის ფარგლებში. ფართობი 1583 კმ², მოსახლეობა 364 241 ადამიანი (2011). ადმინისტრაციული ცენტრი ქალაქი ბუფტია. აღმოსავლეთით ესაზღვრება იალომიცისა და კელერაშის ჟუდეცები, დასავლეთით დიმბოვიცის ჟუდეცი, ჩრდილოეთით პრაჰოვის ჟუდეცი, სამხრეთით და აღმოსავლეთით ჯურჯუს ჟუდეცი. რუმინეთის ჟუდეცები ილფოვის ჟუდეცი — ოფიციალური საიტი (რუმინული)
ქოჯა მეჰმედ ნიზამუდინ-ფაშა

ქოჯა მეჰმედ ნიზამუდინ-ფაშა (თურქ. Koca Mehmet Nizamüddin Paşa) — ოსმალეთის იმპერიის დიდი ვეზირი. თანამდებობა ეკავა სულთნების მურად II-ისა და მეჰმედ II-ის დროს (1429-1438 წწ.). მისი მამა იმამზადე ჰალილ-ფაშა ასევე იყო დიდი ვეზირი 1406-1413 წწ. İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971
ჩანდარლი ჰალილ-ფაშა

ჩანდარლი ჰალილ-ფაშა (თურქ. Çandarlı Halil Paşa; გ. 1 ივნისი, 1453, ედირნე) — ოსმალეთის იმპერიის დიდი ვეზირი 1439-1453 წლებში. თანამდებობა ეკავა სულთნების მურად II-ისა და მეჰმედ II-ის დროს. განეკუთვნება ცნობილი ჩანდარლების ოჯახს. 1453 წლის 29 მაისს მონაწილეობდა ოსმალების მიერ კონსტანტინოპოლის აღებაში. 30 მაისს დააკავეს ღალატის გამო და 1 ივნისს სულთან მეჰმედ II-ის ბრძანებით სიკვდილით დასაჯეს. İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971
მომაკვდავი გალი

„მომაკვდავი გალი“ — გალი მამაკაცის მარმარილოს ქანდაკება, რომაული ასლი პერგამოს ორიგინალიდან (სავარაუდოდ, ბრინჯაოს), რომელიც მეფე ატალუს I-ის შეკვეთით დაამზადეს სავარაუდოდ, ძვ. წ. აღ. 230-220 წლებში კელტ-გალათებზე გამარჯვების უკვდავსაყოფად. სკულპტურა ნატურალიზმითა და დრამატიზმით ანტიკური ხელოვნების მწვერვალს განეკუთვნება. შიშველი გალი, თუ ყელსაბამს არ მივიღებთ მხედველობაში, ფარზე მწოლიარეა გამოქანდაკებული. როგორც „ლუდოვიზების ტახტი“, ეს ქანდაკებაც, სავარაუდოდ, მათი ვილის მშენებლობისას იქნა აღმოჩენილი რომში და პაპ კლიმენტი XII-ის მიერ შეძენამდე ლუდოვიზების პალაცოში ინახებოდა, პინჩოზე. ნაპოლეონის ომების დროს „მომაკვდავი გალი“ ფრანგებმა იტალიიდან გაიტანეს და მრავალი წლის განმავლობაში ლუვრში იყო გამოფენილი; ბაირონმა ქანდაკება კაპიტოლის მუზეუმში ნახა და თავის პოემაში „ჩაილდ ჰაროლდი“ ქება შეასხა; სწორედ მისი პოემის წყალობით შეიტყო რომანტიზმის ეპოქის ევროპის მკითხველმა საზოგადოებამ „მომაკვდავი გალის“ არსებობის შესახებ. ინახება კაპიტოლიუმის მუზეუმში. A Dictionary of Celtic Mythology. James McKillop. Oxford University Press, 1998 Art in the Hellenistic Age, Pollitt, J. J., 1986
კაპიტოლიუმის მუზეუმები

კაპიტოლიუმის მუზეუმები (იტ. Musei Capitolini) — მსოფლიოში უძველესი საზოგადოებრივი სამუზეუმო კომპლექსი, რომელსაც საფუძველი პაპმა სიქსტუს IV-ემ 1471 წელს ჩაუყარა და „რომაელ ხალხს“ ანტიკური ბრინჯაოს კოლექცია გადასცა საჩუქრად, რომელიც მანამდე ლატერნაში ინახებოდა. მუზეუმები მიქელანჯელო ბუონაროტის მიერ დაპროექტებულ კაპიტოლიუმის მოედანზე სამ სასახლეშია განთავსებული რომში; შუა საუკუნეების სენატორის სასახლეში, მიქელანჯელოს მიერ კონსერვატორთა რენესანსულ პალაცოდ გადაკეთებულ სასახლესა და მისივე მსგავსად აგებულ XVII საუკუნის ახალ სასახლეში. XX საუკუნეში მუდმივადმ ზარდი კოლექციის ნაწილი მეზობელ პალაცოში, კეფარელი-კლემენტინოში გადაიტანეს. პალაცო „დეი კონსერვატორი“ ხელოვნების ისტორიის ბევრ წიგნში მოიხსენიება, როგორც პირველი შენობა, რომლის მშენებლობაშიც გიგანტური ორდერი იქნა გამოყენებული — რამდენიმე სართულზე გაჭიმული პილასტრები. ამ პალაცოს არქიტექტურული მოტივები შეიმჩნევა სხვადასხვა დროის ნაგებობებში სხვადასხვა კონტინენტზე. კაპიტოლიუმის მოედანზე დადგმულია ანტიკური ხანიდან შემორჩენილი ცხენზე ამხედრებული მარკუს ავრელიუსის (რომელიც შუა საუკუნეებში იმპერატორ კონსტანტინეში ერეოდათ) ქანდაკების ზუსტი ასლი. მუზეუმში დაცულია რომის სიმბოლოდ მიჩნეული ქანდაკებები - ძუ ლომი, რომელიც ტყუპ რომულუსსა და რემუსს ძუძუს აწოვებს. ამ სკულპტურის ასლი დადგმულია მაღალ კოლონაზე ცენტრალური შენობის მარცხნივ. მუზეუმის ოფიციალური გვერდი
ტელეორმანის ჟუდეცი

ტელეორმანის ჟუდეცი (რუმ. Judeţul Teleorman) — ჟუდეცი სამხრეთ რუმინეთში, ვლახეთის ისტორიულ ოლქში. ფართობი 5790 კმ², მოსახლეობა 360 178 ადამიანი (2011). ადმინისტრაციული ცენტრი ქალაქი ალექსანდრია. აღმოსავლეთით ესაზღვრება ჯურჯუს ჟუდეცი, დასავლეთით — ოლტის ჟუდეცი, ჩრდილოეთით — არჯეშისა და დიმბოვიცის ჟუდეცები, სამხრეთით — ბულგარეთის ველიკო-ტირნოვოს, პლევენისა და რუსეს ოლქები. რუმინეთის ჟუდეცები ტელეორმანის ჟუდეცი — ოფიციალური საიტი (რუმინული)
ტიმიშის ჟუდეცი

ტიმიშის ჟუდეცი (რუმ. Judeţul Timiş) — ჟუდეცი დასავლეთ რუმინეთში, ტრანსილვანიის ისტორიულ ოლქში. ფართობი 8697 კმ², მოსახლეობა 649 777 ადამიანი (2011). ადმინისტრაციული ცენტრი ტიმიშოარა. აღმოსავლეთით ესაზღვრება ჰუნედოარის ჟუდეცი, ჩრდილოეთით — არადის ჟუდეცი, სამხრეთით — კარაშ-სევერინის ჟუდეცი, ჩრდილო-დასავლეთით — უნგრეთის ჩონგრადის მედიე, სამხრეთ-დასავლეთით — სერბეთის ვოევოდინა, ჩრდილო-ბანატისა და შუა-ბანატის რაიონები. რუმინეთის ჟუდეცები ტიმიშის ჟუდეცი — ოფიციალური საიტი (რუმინული) ↑ Alin Nica (PNL), noul președinte al Consiliului Județean Timiș - numărătoare paralelă — 2020.
ტულჩის ჟუდეცი

ტულჩის ჟუდეცი (რუმ. Judeţul Tulcea) — ჟუდეცი სამხრეთ-აღმოსავლეთ რუმინეთში, დობრუჯის ისტორიულ ოლქში. ტერიტორია მეტწილად გაშლილია მდინარე დუნაის დელტის ფარგლებში. ადმინისტრაციული ცენტრი ქალაქი ტულჩა. სამხრეთით ესაზღვრება კონსტანცის ჟუდეცი, დასავლეთით — ბრეილის ჟუდეცი, ჩრდილო-დასავლეთით — გალაცის ჟუდეცი, ჩრდილოეთით — უკრაინის ოდესის ოლქი, აღმოსავლეთით — შავი ზღვა. რუმინეთის ჟუდეცები ტულჩის ჟუდეცი — ოფიციალური საიტი დაარქივებული 2013-06-07 საიტზე Wayback Machine. (რუმინული)
დოლჟის ჟუდეცი

დოლჟის ჟუდეცი (რუმ. Judeţul Dolj) — ჟუდეცი სამხრეთ რუმინეთში, ოლტენიის ისტორიულ ოლქში. მდებარეობს ჯეტიკის პლატოს სამხრეთ და ქვემო დუნაის დაბლობის დასავლეთ ნაწილში. ფართობი 7414 კმ², მოსახლეობა 618 335 ადამიანი (2011). ადმინისტრაციული ცენტრი კრაიოვა. აღმოსავლეთით ესაზღვრება ოლტის ჟუდეცი, დასავლეთით — მეჰედინცის ჟუდეცი, ჩრდილოეთთ — გორჟისა და ვილჩის ჟუდეცები, სამხრეთით — ბულგარეთის ვიდინის, მონტანისა და ვრაცის ოლქები. რუმინეთის ჟუდეცები დოლჟის ჟუდეცი — ოფიციალური საიტი (რუმინული)
ვილჩის ჟუდეცი

ვილჩის ჟუდეცი (რუმ. Judeţul Vâlcea) — ჟუდეცი რუმინეთში, ვლახეთის ისტორიულ ოლქში. მდებარეობს სამხრეთი კარპატების სამხრეთ კალთებზე, მდინარე ოლტის შუა დინებაში. ფართობი 5765 კმ², მოსახლეობა 355 320 ადამიანი (2011). ადმინისტრაციული ცენტრი ქალაქი რიმნიკუ-ვილჩა. აღმოსავლეთით ესაზღვრება არჯეშის ჟუდეცი, დასავლეთით — გორჟისა და ჰუნედოარის ჟუდეცები, ჩრდილოეთით — სიბიუსა და ალბის ჟუდეცები, სამხრეთით — დოლჟისა და ოლტის ჟუდეცები. რუმინეთის ჟუდეცები ვილჩის ჟუდეცი — ოფიციალური საიტი (რუმინული)
ვრანჩის ჟუდეცი

ვრანჩის ჟუდეცი (რუმ. Judeţul Vrancea) — ჟუდეცი რუმინეთში, მოლდოვის ისტორიულ ოლქში. მდებარეობს აღმოსავლეთ კარპატების აღმოსავლეთ კალთაზე, ნაწილობრივ — ქვემო დუნაის ვაკეზე. ფართობი 4857 კმ², მოსახლეობა 323 080 ადამიანი (2011). ადმინისტრაციული ცენტრი ქალაქი ფოქშანი. აღმოსავლეთით ესაზღვრება ვასლუის და გალაცის ჟუდეცები, დასავლეთით — კოვასნის ჟუდეცი, ჩრდილოეთით — ბაკეუს ჟუდეცი, სამხრეთით — ბუზეუს ჟუდეცი, სამხრეთ-აღმოსავლეთით — ბრეილის ჟუდეცი. რუმინეთის ჟუდეცები ვრანჩის ჟუდეცი — ოფიციალური საიტი (რუმინული)
გია სირბილაძე

გია სირბილაძე (დ. 19 მაისი, 1963, ხაშური — გ. 1999, ხაშური) — მე-20 საუკუნის ქართველი მხატვარი. გია სირბილაძე დაიბადა 1963 წლის 19 მაისს ხაშურში. დაამთავრა რკინიგზის მე-4 საშუალო სკოლა. პროფესიული განათლება არ მიუღია. ადრიდანვე იყო გატაცებული მხატვრობით. პირველი პერსონალური გამოფენა მოაწყო თბილისში, ხელოვნების მუშაკთა სახლში 1996 წელს, შემდეგ ასევე პერსონალური გამოფენა ხაშურში 1997 წელს, ქუთაისში 1998 წელს, ვილნიუსში 1999 წელს. მისი ნამუშევარი „ვაჟა, საქართველო, გარესამყარო“ ამშვენებს ვაჟა-ფშაველას მუზეუმს ჩარგალში, ხოლო გობელინზე შესრულებული ეს ტილო საქართველოს იმდროინდელმა პრეზიდენტმა ედუარდ შევარდნაძემ საჩუქრად გადასცა გენერალ ჯონ მალხაზ შალიკაშვილს. მხატვრის დიდ ნიჭსა და შემოქმედებით შესაძლებლობებზე წერდნენ ცნობილი ხელოვნებათმცოდნეები, ქვეყნის წამყვანი გაზეთები, ეწყობოდა გადაცემები საქართველოს ტელევიზიით. ქართველი მხატვარი 1999 წელს ტრაგიკულად გარდაიცვალა. მთვარელიძე მ. „გია სირბილაძე“, 2014 წელი. ↑ გია სირბილაძე ↑ გია სირბილაძე
ვასლუის ჟუდეცი

ვასლუის ჟუდეცი (რუმ. Judeţul Vaslui) — ჟუდეცი რუმინეთში, მოლდოვის ისტორიულ ოლქში, მდინარე ბირლადის აუზში. ფართობი 5318 კმ², მოსახლეობა 375 148 ადამიანი (2011). ადმინისტრაციული ცენტრი — ქალაქი ვასლუი. აღმოსავლეთით ესაზღვრება მოლდოვა, დასავლეთით — ნიამცის, ბაკეუსა და ვრანჩის ჟუდეცები, ჩრდილოეთით — იასის ჟუდეცი, სამხრეთით — გალაცის ჟუდეცი. რუმინეთის ჟუდეცები ვასლუის ჟუდეცი— ოფიციალური საიტი დაარქივებული 2006-10-06 საიტზე Wayback Machine. (რუმინული)
ბირლადი (მრავალმნიშვნელოვანი)

ბირლადი შეიძლება აღნიშნავდეს: ბირლადი — ქალაქი რუმინეთში ბირლადი — პლატო რუმინეთში ბირლადი — მდინარე რუმინეთში
ბირლადი

ბირლადი (რუმ. Bârlad) — ქალაქი აღმოსავლეთ რუმინეთში, ვასლუის ჟუდეცში. მდებარეობს მდინარე ბირლადის ნაპირზე, ზღვის დონიდან 100 მ სიმაღლეზე. 2007 წლის აღწერის მონაცემებით ქალაქში ცხოვრობდა 70 064 ადამიანი. არის სახელმწიფო თეატრი. ბირლადი საავტომობილო და სარკინიგზო კვანძია. ბირლადი — სტატია ენციკლოპედია ბრიტანიკიდან (ინგლისური) ↑ Rezultatele alegerilor locale din 2016 — Central Electoral Bureau. <a href="https://wikidata.org/wiki/Track:Q23725837"></a>
ბირლადის პლატო

ბირლადის პლატო (რუმ. Podișul Bârladului) — პლატო აღმოსავლეთ რუმინეთსა და ნაწილობრივ მოლდოვაში. წარმოადგენს მოლდოვის მაღლობის შუა ნაწილს. სიმაღლე 564 მ-მდე. აგებულია კირქვებით, ქვიშაქვებითა და ნეოგენური ასაკის თიხებით. ძლიერ არის დანაწევრებული ღრმად ჩაჭრილი მდინარეების ხშირი ქსელით, რომლებიც მიეკუთვნება მდინარეების პრუტის, სირეტისა და ბირლადის აუზებს; გავრცელებულია ხევები. მდინარეთაშორისი მეტწილად ვაკე ტერიტორიაა. გავრცელებულია წიფლისა და მუხის ტყეები. განვითარებულია მეცხოველეობა, მებაღეობა და მევენახეობა. ↑ Краткая географическая энциклопедия. Том 1. М., 1960.
ბირლადი (მდინარე)

ბირლადი (რუმ. Râul Bârlad) — მდინარე რუმინეთში, მდინარე სირეტის მარცხენა შენაკადი. სიგრძე 207 კმ, აუზის ფართობი 7220 კმ². სათავე აქვს ბირლადის პლატოს დასავლეთ ნაწილში, ზღვის დონიდან 370 მ სიმაღლეზე. მეტწილად მიედინება მოლდოვის მაღლობის ფარგლებში. დამახასიათებელია გაზაფხულის წყალდიდობა და ზაფხულის დაბალი ჩამონადენი. გამოიყენება სარწყავად. მდინარის ნაპირზე მდებარეობს ქალაქები ვასლუი, ბირლადი, ტეკუჩი. რუმინეთის მდინარეების სია შეგიძლიათ იხილოთ მედიაფაილები თემაზე „ბირლადი (მდინარე)“ ვიკისაწყობში. ბირლადი — დიდი საბჭოთა ენციკლოპედია[მკვდარი ბმული] (რუსული)
კლიმენტი წიტაიშვილი

კლიმენტი (კობა) წიტაიშვილი (დ. 5 იანვარი, 1979, თბილისი) — ქართველი ფეხბურთელი, თავდამსხმელი. 2010 წელს კარიერა დაასრულა კვიპროსულ „ნეა სალამისში“, თუმცა 2013 წელს იგი გიორგი დარასელიამ მიიწვია „ზუგდიდში“, სადაც მოთამაშე მწვრთნელი იყო. 2013–2014 წლების სეზონის დასრულების შემდეგ საბოლოოდ დაასრულა კარიერა. კლიმენტი იყო თემურ ქეცბაიას გაწვრთნილ იმდროინდელ „ანორთოსისში“, რომელმაც 2009 წელს ჩემპიონთა ლიგის ჯგუფურ ეტაპზე ითამაშა. მისი შვილი გიორგი წიტაიშვილი არის გრანადას ფეხბურთელი. კვიპროსის პირველი დივიზიონი ჩემპიონი (1): 2007/2008 კვიპროსის თასის გამარჯვებული (1): 2006/2007 კვიპროსის თასის ფინალისტი (1): 2007/2008 კვიპროსის სუპერთასის გამარჯვებული (1): 2007/2008 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ანორთოსისის ოფიციალურ საიტზე დაარქივებული 2012-07-22 საიტზე Wayback Machine. (ინგლისური)
აფრიკის დიდი ტბები

აფრიკის დიდი ტბები (სუაჰ. Nchi za Maziwa Makuu) — დიდი ტბების სისტემა აფრიკაში, აღმოსავლეთ აფრიკის რღვევის ხაზის ზონაში. გაერთიანებულია ტბები: ვიქტორია, ტანგანიიკა, ნიასა, ტურკანა, ალბერტი, კივუ, ედუარდი. ზოგი მკვლევარი დიდი ტბების რიცხვს აკუთვნებს მხოლოდ ვიქტორიის, ალბერტისა და ედუარდის ტბებს, რადგან მხოლოდ მათ აქვთ ჩამონადენი მდინარე თეთრ ნილოსში. ტანგანიიკას და კივუს ჩამონადენი აქვთ მდინარე კონგოს სისტემაში, ხოლო ნიასას ზამბეზიში მდინარე შირეს გავლით. რუდოლფი — გაუმდინარია. აფრიკის დიდი ტბები მსოფლიოში ერთ-ერთი უფრო მჭიდროდ დასახლებული რეგიონია. მოსახლეობა 100 მლნ. ადამიანს ჭარბობს. აფრიკის ამ ნაწილში არის მსოფლიოში ერთ-ერთი საუკეთესო საძოვრები. მსოფლიოს უდიდესი ტბების სია მსოფლიოს უღრმესი ტბების სია Jean-Pierre Chrétien (ავტორი), Scott Straus (მთარგმნელი)., The Great Lakes of Africa: Two Thousand Years of History.
იუნესკოს მსოფლიო მემკვიდრეობის ძეგლები ურუგვაიში

2015 წლის მონაცემებით ურუგვაიში 2 იუნესკოს მსოფლიო კულტურული მემკვიდრეობის ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1031 ძეგლია შეტანილი, მათ შორის 0,2 % ურუგვაის ძეგლებია. გარდა ამისა, იუნესკოს საცდელ სიაში კანდიდატის სტატუსით შეტანილია 3 ძეგლი. კოლონია-დელ-საკრამენტო ფრაი-ბენტოსი ცხრილში შეტანილია ძეგლები, იუნესკოს მიერ მსოფლიო მემკვიდრეობის საცდელ სიაში დამატების თარიღის მიხედვით. შეგიძლიათ იხილოთ მედიაფაილები თემაზე „იუნესკოს მსოფლიო მემკვიდრეობის ძეგლები ურუგვაიში“ ვიკისაწყობში. Uruguay — UNESCO World Heritage Centre (ინგლისური) ↑ Tentative. UNESCO World Heritage Centre. დაარქივებულია ორიგინალიდან — 2012-07-08. ციტირების თარიღი: 2014-02-28.
შინშილა

შინშილა (ლათ. Chinchilla) — ძუძუმწოვართა გვარი მღრღნელების რიგისა. მათი სხეულის სიგრძე 22-38 სმ, კუდისა — 7-15 სმ აღწევს. აქვთ მოზრდილი თავი, დიდი, შავი თვალები, მომრგვალო ყურები, გრძელი ულვაშები, თეთრი მუცელი, სქელი, თანაბარი, ძალზე რბილი ბეწვი, ზურგსა და გვერდებზე დაყვება მოცისფრო-ნაცრისფერი მუქი ვუალი. აერთიანებს 2 სახეობას: გრძელკუდა და მოკლეკუდა შინშილას. გავრცელებულია ჩილეს, პერუს, ბოლივიის, და არგენტინის ანდების მაღალმთიანეთის უდაბნოებში, ზღვის დონიდან 3000-6000 მ-მდე. იკვებებიან ბალახებით, ბუჩქებით და კაქტუსებით. სეზონური და სქესობრივი დიმორფიზმი არ ახასიათებთ. შინშილას ბეწვი მსოფლიოში ერთ-ერთი ყველაზე უფრო ძვირფასია, რის გამოც ამ ცხოველს მრავალი ქვეყნის ფერმებში აშენებენ. იყო შინშილას აკლიმატიზაციის ცდები პამირსა და ამიერკავკასიაში. ქართული საბჭოთა ენციკლოპედია, ტ. 11, თბ., 1987. — გვ. 6.
წყლის გოჭი

წყლის გოჭი, კაპიბარა (ლათ. Hydrochoerus hydrochaeris) — ძუძუმწოვარი ცხოველი მღრღნელების რიგისა. თანამედროვე მღრღნელებს შორის ყველაზე დიდი ზომისაა. მასიური სხეული აქვს. მისი სხეულის სიგრძე 1 მეტრზე მეტია, ხოლო მასა 50 კგ აღწევს. სიმაღლე მინდაოში 50-60 სმ. კუდი არ აქვს. დამახასიათებელია გრძელი კიდურები და ფართო ჩლიქისებური ბრჭყალები. მრავლდება წელიწადში ერთხელ. შობს 5-6 ნაშიერს. გავრცელებულია ცენტრალურ და სამხრეთ ამერიკაში. ბინადრობს ტროპიკულ ტყეებში მდინარეებისა და ტბების სანაპიროებზე. ცხოვრობს ხროვებად. კარგად ცურავს და ყვინთავს. იკვებება მცენარეულობით. ადგილ-ადგილ ზიანს აყენებს პლანტაციებს. ნადირობის ობიექტია. იყენებენ მის ხორცსა და ტყავს. ჯანაშვილი ა., ქართული საბჭოთა ენციკლოპედია, ტ. 11, თბ., 1987. — გვ. 367. ვიკისაწყობში არის გვერდი თემაზე: წყლის გოჭი
მელკიადეს ესტრადას სამი საფლავი

მელკიადეს ესტრადას სამი საფლავი (ინგლ. The Three Burials of Melquiades Estrada) — 2005 წლის ფრანგულ-ამერიკული ვესტერნი. ფილმს საფუძვლად უდევს რეალური ისტორია და უილიამ ფოლკნერის რომანი „სული რომ ამომდიოდა“. ტომი ლი ჯონსი - პიტ პერკინსი ბარი პეპერი - პატრული მაიკ ნორტონი ხულიო კედილიო - მელკიადეს ესტრადა დუაით იოაკამი - შერიფი ბელმონტი ჯენუარი ჯონსი - ლუ ენ ნორტონი მელისა ლეო - რეიჩელი კანის კინოფესტივალი საუკეთესო სცენარი: გილერმო არიაგა საუკეთესო მსახიობი კაცი: ტომი ლი ჯონსი ოფიციალური საიტი „The Three Burials of Melquiades Estrada“ — კინოფილმების ინტერნეტ-მონაცემთა ბაზა (ინგლისური) „The Three Burials of Melquiades Estrada“ — Box Office Mojo-ზე „The Three Burials of Melquiades Estrada“ — Rotten Tomatoes „The Three Burials of Melquiades Estrada“ — Metacritic-ზე ↑ 1.0 1.1 Box Office Mojo. დაარქივებულია 31 ივლისი, 2008.
ბარი პეპერი

ბარი პეპერი (ინგლ. Barry Pepper; დ. 4 აპრილი, 1970) — კანადელი მსახიობი. მიღებული აქვს ემის ჯილდო და ოქროს გლობუსის ნომინაცია. ვიკისაწყობში არის გვერდი თემაზე: ბარი პეპერი ოფიციალური საიტი ბარი პეპერი კინოფილმების ინტერნეტ-მონაცემთა ბაზაში
წყლის ბიგა

წყლის ბიგა (ლათ. Neomys fodiens) — ძუძუმწოვარი ცხოველი მწერიჭამიების რიგისა (ბიგასებრთა ოჯახი). გავრცელებულია ევროპაში, კავკასიაში, ციბირში, შორეულ აღმოსავლეთში. საქართველოში გვხვდება ახალქალაქისა და ბაკურიანის მიდამოებში, ფშავში, სვანეთში. ვერტიკალურად აღწევს ზღვის დონიდან 2600 მ-მდე. ბინადრობს წყალსატევების ნაპირებზე; კარგად ცურავს და ყვინთავს. იკვებება ჭიებით, მწერებით, პატარა თევზებით, თავკომბალებით და სხვა. ზიანის მოაქვს თევზმეურნეობისათვის. ქვესახეობებიდან საქართველოში მოიპოვება გრძელთითა წყლის ბიგა (ლათ. Neomys fodiens leptodactylus; მრავალი წყარო მას ცალკე სახეობად მოიხსენიებს). ავალიანი რ., ქართული საბჭოთა ენციკლოპედია, ტ. 11, თბ., 1987. — გვ. 366.
ზურაბ გელაშვილი

ზურაბ გელაშვილი (დ. 9 აპრილი, 1996) — ქართველი ფეხბურთელი, ქუთაისის „ტორპედოს“ მცველი. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ტორპედოს ოფიციალურ საიტზე[მკვდარი ბმული] (ქართული ენა) პროფილი სფფ-ის ოფიციალურ საიტზე[მკვდარი ბმული] (ქართული ენა)
იგორ სავჩენკოვსი

იგორ სავჩენკოვსი (დ. 3 ნოემბერი, 1982, ვენტსპილსი, ლატვიის სსრ) — ლატვიელი ფეხბურთელი, ქუთაისის „ტორპედოს“ ცენტრალური მცველი. შიდა საკლუბო ჩემპიონატი ლატვიის ვირსლიგა ჩემპიონი (3): 2007, 2008, 2011. ლატვიის ვირსლიგა მეორე ადგილი (2): 2009, 2012. ლატვიის თასი გამარჯვებული (3): 2007, 2010/2011, 2011/2012. ლატვიის თასი ფინალისტი (1): 2008 ლატვიის სუპერთასი გამარჯვებული (1): 2013 საერთაშორისო საკლუბო ტურნირი ბალტიის ლიგა მეორე ადგილი (2): 2007, 2010/2011. ეროვნული ბალტიის თასი გამარჯვებული (3): 2012 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ტორპედოს ოფიციალურ საიტზე დაარქივებული 2013-06-27 საიტზე Wayback Machine. (ქართული ენა)
გურამ ადამაძე

გურამ ადამაძე (დ. 31 აგვისტო, 1988) — ქართველი ფეხბურთელი, დუშეთის „არაგვის“ ცენტრალური მცველი. ფეხბურთის გულშემატკივრებში უფრო ცნობილია როგორც გაგა ადამაძე. საკლუბო კარიერის განმავლობაში იცავდა თბილისის „ვიტ ჯორჯიას“, ქუთაისის „ტორპედოს“, გორის „დილას“, ქობულეთის „შუქურას“, ბათუმის „დინამოს“, ბოლნისის „სიონის“ და ხობის „კოლხეთის“ ღირსებას. 2024 წლიდან საფეხბურთო კლუბ დუშეთის „არაგვის“ შემადგენლობაშია. ტორპედო ქუთაისი ეროვნული ლიგა ჩემპიონი: 2017 საქართველოს სუპერთასი ფინალისტი: 2017 ვიტ ჯორჯია საქართველოს თასი თასის მფლობელი: 2009–10 საქართველოს სუპერთასი თასის მფლობელი: 2009 ფინალისტი: 2010 პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ გურამ ადამაძე ეროვნული ლიგის საიტზე ↑ გურამ ადამაძე ტორპედოელია // goal.ge ↑ Erovnuli Liga 2017 Tables ↑ WIT Georgia 1–0 Dinamo Tbilisi / David Kipiani Cup ↑ „ვიტ ჯორჯიას“ პირველი სუპერთასი
ოლეგ მამასახლისი

ოლეგ მამასახლისი (დ. 25 ნოემბერი, 1995) — ქართველი ფეხბურთელი, ქუთაისის „ტორპედოს“ ნახევარმცველი. პროფილი Soccerway-ზე (ინგლისური) პროფილი ტორპედოს ოფიციალურ საიტზე[მკვდარი ბმული] (ქართული ენა)
გია ღვიტიძე

გია ღვიტიძე (დ. 28 ივლისი, 1995) — ქართველი ფეხბურთელი, წყალტუბოს „სამგურალის“ თავდამსხმელი. პროფილი Soccerway-ზე (ინგლისური)